Joe Biden, probleme mentale. Semnele care îl dau de gol
- Emma Cristescu
- 13 martie 2024, 10:51
Președintele SUA, Joe Biden, a dat un interviu în care a încurcat în mod repetat datele, țările și cronologia evenimentelor semnificative, inclusiv anii în care fiul său Beau a murit și Donald Trump a fost ales. Robert Hur a deckarat că Biden a încercat să își ascundă probleme, dar că n-a reușit.
Joe Biden ar avea probleme cu memoria
Pe parcursul interviului de două zile, care a avut loc imediat după atacul Hamas din 7 octombrie asupra Israelului, Biden a cerut în mod repetat ajutor pentru a-și aminti anumite date importante. Președintele SUA a fost ajutat de avocații săi, iar asta i-a șocat pe specialiști.
"Când am anunțat că voi fi președinte [în 2019]?", a întrebat el. "Dacă a fost în 2013 - când am încetat să mai fiu vicepreședinte? "În 2009, sunt încă vicepreședinte? "Trump este ales în noiembrie 2017?", a întrebat Biden, înainte ca cineva să remarce că a fost în noiembrie 2016.
Nu își găsea cuvintele
De două ori în aceeași zi, Biden s-a chinuit să găsească cuvintele pentru "fax" "Vedeți unde este o imprimantă și unde este o... cum se numește mașina care...?", a întrebat el, până când consilierul Casei Albe, Ed Siskel, a oferit "fax" în ambele cazuri.
După publicarea raportului, Biden a contestat declarația lui Hur, care a afirmat că nu-și amintește anul în care a murit fiul său Beau Biden. Președintele SUA a spus că nu trebuia să se justifice în fața nimănui, dar că nu are probleme cu memoria.
"Când mi s-a pus întrebarea, m-am gândit: Nu era treaba lor", a declarat Biden în februarie.
În timp ce vorbea despre anii 2017 și 2018, Biden a spus:"Amintiți-vă, în acest interval de timp, fiul meu este - fie a fost detașat, fie este pe moarte" și adaugă: "Și, și deci ce se întâmpla, totuși - în ce lună a murit Beau? Oh, Doamne, 30 mai", înainte ca Cotton să ofere că a fost în 2015.
Casa Albă îl scuză pe Joe Biden
Interviul a avut loc pe 8 și 9 octombrie, în timp ce Biden răspundea la atacul asupra Israelului. Casa Albă a susținut că reportajul lui Hur a fost pentru a îl denigra pe Biden și pentru a îl ajuta pe Donald Trump. Echipa lui Biden a remarcat, de asemenea, că acesta și-a amintit excelent în alte câteva părți ale interviului și a susținut că greșelile au fost exagerate și selectate cu grijă.
Raportul lui Hur arată că a fost necesar să se documenteze scăpările mentale ale lui Biden pentru a explica de ce nu l-a acuzat pe Biden de nicio infracțiune legată de gestionarea documentelor clasificate, potrivit axios.